
APSTIPRINĀTS
Rīgas valstspilsētas pašvaldības Labklājības departamenta
iepirkuma komisijas 2026. gada 10. jūlija sēdē.
protokols Nr. 1

APSPRIEDES NOLIKUMS

ATKLĀTAM KONKURSAM
“Teritoriju labiekārtošanas darbi” 
identifikācijas Nr. RVPLD 2026/25

	1.
	Pasūtītājs:
	Rīgas valstspilsētas pašvaldības Labklājības departaments 
Reģ. Nr. 90011524360
Adrese: Baznīcas iela 19/23, Rīga, LV-1010

	2.
	Kontaktpersona:
	Administratīvās pārvaldes Juridiskās nodaļas Galvenā juriste, nodaļas vadītājas vietniece Zane Šmukste. 
Tālr.: +371 67105197, E-pasts: Zane.Smukste@riga.lv.

	3.
	Apspriedes tiesiskais pamatojums un mērķis:
	Saskaņā ar Publisko iepirkumu likuma (turpmāk – PIL) 18.panta otro daļu, pasūtītājs var rīkot apspriedi par plānotā iepirkuma nolikumā iekļaujamo informāciju.
PIL 18.panta 2.1 daļa, paredz pasūtītāja tiesības piemērot PIL 41.panta divpadsmitās daļas 1.punktā noteikto izņēmumu, proti, pasūtītājs ir tiesīgs nepārtraukt iepirkuma procedūru ja atklātā konkursā piedāvājumu ir iesniedzis tikai viens pretendents, tāpat apspriede ar piegādātājiem tiek rīkota, lai sagatavotu iepirkumu un informētu ieinteresētos piegādātājus par plānotā iepirkuma pamatnosacījumiem un saņemtu ieinteresēto piegādātāju priekšlikumus iepirkuma dokumentācijas pilnveidei.

	4.
	Plānotais iepirkuma priekšmets:

	Iepirkuma priekšmets sadalīts 2 (divās) iepirkuma daļās:
1. Iepirkuma daļa Nr. 1 “Pastaigu laukuma teritorijas sagatavošana Rīgas sociālās aprūpes centrā “Gaiļezers””;
2. Iepirkuma daļa Nr. 2 “Gumijas seguma iegāde, piegāde un uzstādīšana Rīgas sociālās aprūpes centrā “Mežciems””.

CPV kods: 45000000-7, Celtniecības darbi, 45112723-9, Rotaļu laukumu ainavas veidošana, 45112700-2, Ainavas veidošana, 45233250-6, Seguma būvdarbi, izņemot ceļu segumus.

Paredzamā līgumcena ir:
· iepirkuma daļā Nr. 1 – 60 000,00 EUR bez PVN;
· iepirkuma daļā Nr. 2 – 22 000,00 EUR bez PVN.

Iepirkuma konkursa rezultātā katrā iepirkuma daļā tiks slēgts iepirkuma līgums. Līgums tiks slēgts ar pretendentu, kas atbilst kvalifikācijas prasībām un ir saimnieciski visizdevīgākais piedāvājums ņemot vērā saimnieciski visizdevīgākā piedāvājuma vērtēšanas kritērijus. 

Paredzamais līguma izpildes termiņš ir 3 (trīs) mēnešu laikā no līguma noslēgšanas brīža. 

	5.
	Apspriedes forma, komentāri un priekšlikumi
	Apspriede ir rakstiskā formā – piegādātājiem ir tiesības līdz Iepirkumu uzraudzības biroja un EIS publikācijā norādītā datuma plkst. 17.00 uz e-pasta adresi Zane.Smukste@riga.lv iesūtīt komentārus un priekšlikumus par šim paziņojumam pievienotajiem dokumentiem.
Piegādātājiem, nosūtot apspriedei informāciju, jāizvērtē, vai tā ir uzskatāma par komercnoslēpumu vai konfidenciālu informāciju, ko attiecīgi ir jānorāda.

	6. 
	Ieinteresēto piegādātāju priekšlikumu izskatīšanas kārtība
	Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.

	7.
	Papildu informācija: 
	Apspriede norisinās atbilstoši PIL 18.panta 2.1 daļai. 
Atbilstoši PIL 271.pantam pasūtītājs Paziņojumu par apspriedi publicē Iepirkumu uzraudzības biroja Publikāciju vadības sistēmā.

Vēlāk izsludināmā iepirkuma dokumentācija var atšķirties no tās, kura sākotnēji tika publicēta apspriešanai.



Pielikumā:
1. Plānotās kvalifikācijas prasības (projekts);
2. Tehniskās specifikācijas (projekts);
3. Tāme/Finanšu piedāvājums (projekts);
4. Laukuma Nr.1. un Laukuma Nr.2. novietojuma plāns un izmēri, izvietoto iekārtu novietojuma fotofiksācija (attiecas uz iepirkuma daļu Nr. 2).

